Prosjektnavn:

Næringsinnhold og miljøgifter i rein og mulige helseeffekter hos konsumenten 
Hensikt 
Det overordnede målet med studien er å styrke kunnskapen om rein som næringsmiddel og dets ernærings- og helsemessige betydning.
Bakgrunn
Det er liten dokumentasjon på næringsnivå i reinkjøtt og reinprodukter. Studier fra Finland har imidlertid antydet at reinkjøtt kan bl.a. være en god kilde til B-vitaminer og flerumettet fett. Det er nødvendig med mer undersøkelser for å frembringe god og solid dokumentasjon på næringsnivå i kjøtt og organer som blir benyttet som mat. Data på nivåer av miljøgifter i norsk rein er svært mangelfull. Selv om vi forventer lave nivåer av miljøgifter, finnes det lita data som kal bekrefte dette. Det er heller ikke gjort studier blant den samiske befolkning som etnisk gruppe på ernæringsstatus, nivåer av miljøgifter og helse i relasjon til inntak av reinkjøtt og reinprodukter.

Metode

Det har blitt innhentet rein-prøver fra ulike distrikt i Nord-Norge. Disse prøver har blitt analysert for næringsstoffer og miljøgifter. Videre vil man gjennom den epidemiologiske tverrsnittstudien SAMINOR kartlegge bruk av reinkjøtt/produkter i befolkningen i områder med samisk og norsk bosetning. Blodprøver fra høykonsumenter av rein vil bli analysert for miljøgifter og næringsstoffer. 
Prosjektnavn:

Samisk kosthold – en kvalitativ tilleggsbeskrivelse til SAMINOR-studien.

Hensikt:
Gi en kvalitativ beskrivelse av samisk kost og bruk av matresurser fra nærmiljøet.

Spesifikke mål har vært å gjennom en kvalitativ tilnærming beskrive kosthold og anskaffelse av mat i oppveksten og i hvilken grad dette har vært forskjellig fra kosthold og anskaffelse av mat nå.
Bakgrunn og metode:
I SAMINOR-studien har vi ved hjelp av spørreskjemaer innhentet kvantitative opplysninger om kosthold nå og i oppveksten. For å få mer kunnskap om ernæringssikkerhet og forhold knyttet til mattilgang i tidligere tider har vi i tilegg gjort 10 intervju med samiske nøkkelinformanter i alderen 70 til 96 år fra ulike områder i Finnmark og noen i Troms.
Intervjuene er under bearbeidelse og vil bli presentert i en bok/hefte sammen med noen av resultater fra kostholdsspørreskjemaene fra SAMINOR. Boka/heftet vil bli utgitt av Senteret.
Prosjektnavn:

Kostvaner og dets prediktorer i befolkningen bosatt i de norske samiske kjerneområdene.
Hensikt:
Beskrive kostvaner og dets prediktorer i forhold til etnisitet blant personer bosatt i de norske samiske kjerneområdene. Både med fokus på kosthold i oppveksten og nå. 

Metode:

Spørreskjemaopplysninger fra SAMINOR- studien.
